|  |  |
| --- | --- |
| Forum: | BMB- Område MED |
| Tid: | 20.8.2014 |
| Sted: | Rådhuset, lokale 513 |
| Deltagere: | Niels Carsten Blume, Niels Ulsing, Jan Eriksen, Susanne Kremmer, Klaus Nielsen, May Lundsgaard, Palle Andersen, Merete Winter, Christian Marklund, Michael Christensen, Lars Skovmand, |
| Afbud: | Mette Ditlevsen |
| Referent: | Eve Hansen |

# Beslutningspunkter

## Endelig godkendelse af referat med opfølgning på beslutningspunkter.

Beslutning: tiltrådt

## Godkendelse af dagsorden

Beslutning: Medarbejdersiden mener, at punkt 5 skal rykkes op som beslutningspunkt. Medarbejdersiden mener i øvrigt, at punktet er i strid med MED-aftalen § 8 og at justeringen er hastet igennem uden mulighed for en ordentlig proces.

Problematikken ligger i, at der ikke er passende tid til at gennemarbejde kvalificerede høringssvar om indholdet, derfor er der udelukkende taget stilling til processen.

Det besluttes, at der indkaldes til ekstraordinært Område MED d. 26.8.2014, og at Carsten Bluhme under punkt 5 fortæller om baggrunden for organisationsændringen.

## Retningslinier ved lukning af døre ved trusler.

Sagsfremstilling:

Borger og Ydelsescentret ønsker fælles retningslinier på området.

Bilag: Mail fra Mette Ditlevsen

Beslutning: Jan Eriksen mener, at hvis dørene lukkes i en blok skal alle døre lukkes. Det skal dog helst undgås at lukke døre, da vi er en åben kommune. Det handler meget om at arbejde med, hvordan man møder borgeren - konflikthåndtering er en mulighed.

Jan Eriksen mener, at vi bør tale med kollegerne i blok a og c, så det ikke behøver, at blive en kommune-MED sag.

Det besluttes at give vagten instruks om, at alle døre lukkes, hvis det er påkrævet at lukke en dør. Ledelsen taler med Poul Erik Gotfredsen. Der opfordres til konfliktløsningskurser.

## Arbejdsmiljø /sundhed, herunder status på sygestatistik og APV

Sagsfremstilling:

Input fra arbejdsmiljørepræsentanterne

Beslutning:

Lars Skovmand fortæller, at det er besluttet at alle APV'er skal ligge i IPL. Lars Skovmand anmoder om status fra områdesekretariatet.

Det skal undersøges om der er særlige arbejdsmiljøindsatser, som er interessante. Arbejdsmiljørepræsentanterne undersøger dette.

Lars Skovmand har set på Det Nationale Forskningsråd vejledning/retningslinier i forhold til trivselsundersøgelser, og han mener, at Albertslund bør kigge på materialet. Lars Skovmand sender vejledningen/retningslinierne videre til Joan Bendixsen.

# Orienteringspunkter

## Orientering om justering af organisationen

**Sagsfremstilling:**

Formanden fortæller om justeringen

Bilag: Oplæg fra kommunaldirektøren.

Beslutning: Carsten Bluhme mener, at organisationsjusteringen er en mindre ændring. En afdeling skifter direktørområde og byplanlægning og kultur flytter sammen, men udvalgene bevares. Carsten Bluhme synes, det er en meget fornuftig justering. Byplanlægning og kultur hænger tæt sammen i forhold til at skabe en levende sammenhængende midtby.

Antallet af borgere og familier i Albertslund er faldende, dette er et stort problem. En kedelig udvikling for en by som er bygget til familier. Denne nedgang er et af de problemer, der skal adresseres med den nye organisering. Det er vigtigt at få vendt kurven. Problemstillingen er identisk med den, som opleves i udkants-Danmark. Hvor attraktiv er Albertslund som bolig-by? Hvilke barrierer er der i forhold til at skabe den levende by, som gør det interessant for familier at flytte til Albertslund?

I år mister Albertslund kr. 12 millioner i udligning på grund af tilbagegangen i indbyggertal. Så hvis ikke det ændrer sig, vil fremtiden stå på yderligere nedskæringer. Der er en lang række basisudgifter, som ikke kan ændres, fx. vedligeholdelse af vejene.

Der har været en evaluering af den nye organisation, for at se om den passer til hovedudfordringerne. Direktørforum tænker, at når denne ændring er på plads, skal der være ro på organisationen.

Det er vigtigt, at komme i arbejdstøjet og få gang i udviklingen.

## Budget 2015. Hvad ved vi? Hvor langt er vi?

Sagsfremstilling:

Formanden beretter om status.

Beslutning: Der har været budgetseminarer med politikerne. På det seneste seminar var alle cheferne med til at svare på spørgsmål.

Det tekniske budget er udvidet på trods af diverse nedskæringer. Budget 2015 er udfordret på flere områder bla. beskæftigelsesområdet. Der tales om at holde driftsudgifter på samme niveau som 2014. Der arbejdes på at få styr på det tekniske budget.

Administrationen vil gerne øge det strukturelle overskud, så der kan bruges flere penge til byfornyelse og by renovering. For at kunne dække disse udgifter, er der forskellige spareforslag i effektiviseringskataloget, som der arbejdes med.

Albertslund er altså udfordret på almindelige udgiftsstigning i samfundet og faldende indbyggertal. Kassebeholdningen udvikler sig positivt. Holdningen er at engangsindtægter skal bruges til engangsudgifter.

Der er pt. forhandlinger om yderligere ejendomssalg samt om hjemfalds-forpligtelsen.

## Trivselsundersøgelse

Sagsfremstilling:

Hvor langt er udviklingen af trivselsundersøgelsen.

Beslutning: Lars Skovmand fortæller, at det forventes, at det bliver den samme som sidst. B-siden synes ikke, det var en god struktur.

## Revisionsberetning

Sagsfremstilling:

Formanden orienterer om beretningen.

Beslutning: Det er den bedste beretning i den periode, vi har haft BDO som revisionsfirma. Generel ros til regnskabsaflægningen.

Dog er IT-sikkerheden bekymrende.

## Nyt fra KommuneMed

Sagsfremstilling:

Lars Skovmand og Michael Christensen orienterer.

**Bilag:** Referat fra mødet d. 21.5.2014 (dok nr. 14/68711)

Beslutning: Lars Skovmand fortæller om snitfladeproblematik i MED. Lars Skovmand informerer om Kommune-MEDs beslutning på næste ordinære møde.

## Opfølgning på PULS

Sagsfremstilling:

Status på hvor langt de forskellige afdelinger er med årets pulssamtaler.

Beslutning:

Klaus Nielsen: Der afholdes puls og grus, og det ligger decentralt hos den enkelte leder. Klaus Nielsen er opmærksom på, at møderne afholdes.

Susanne Kremmer: Alle pulssamtaler er gennemført.

Jan Eriksen: Har meldt ud til sine ledere, at PULS skal holdes, så det formoder han, at de gør. Det er vigtigt, at medarbejdere og ledelse får afholdt samtalerne.

May Lundsgaard: Alle pulssamtaler er gennemført.

Område-MED anbefaler, at retningslinierne følges. Jan Eriksen mener, at det er vanskeligt at holde samtalerne på særlige tidspunkter. Det vigtigste må være, at samtalerne afholdes. Det vigtige er, at have snakken med medarbejderen, og at det sker inden for et kalenderår. Gevinsten, ved at holde samtalerne nogenlunde samlet, er, at der kan trækkes erfaringer ud. Men vi er meget forskellige i direktørområdet. Derfor må det være det enkelte MED, som skal involveres.

## Status på personalepolitikken

Sagsfremstilling:

Er der noget nyt på denne front.

Beslutning: intet nyt

## Gensidig orientering

Beslutning: Allan er udtrådt. Da der skal vælges nye MED-medlemmer i forhold til den nye organisering, besluttes det, at vente med valg til den ledige plads til den nye organisering er på plads.

## Evt.

Beslutning:

Intet.